Årets bedste danske udgivelser 2015 (udvalgt af redaktionen)\n1. Assembler: “Quantum Paths of Desire” (Infinite Waves)\nMultikunstner Claus Haxholms metier spreder sig over både at være bandmusiker, digter, performer, komponist og soloartist. Det er egentlig denne enorme adspredelse fra håndværket til det outrerede, det skolede til det antiautoritære, der har åbnet en ladeport af et musikalsk frirum for den ekstremt produktive Haxholm, der dimitterede fra Kunstakademiet for godt et år siden. Hans mest aktive alterego er det håndspillede technoprojekt Assembler, der efter en stribe båndudgivelser kulminerede med LP’en “Quantum Paths of Desire”. Et album, der er inspireret af bl.a. koreansk og japansk folklore, synthesizermusik og trommemaskiner fra tidlig techno, som hos Assembler blandes med improvisation, noise-elementer, en forkærlighed for det syntetiske lydunivers og den elektroniske musiks grundangst: forholdet mellem menneske og maskine. Unanimously årets album hos redaktionen.\n2. Why Be: “Snipestreet” (Halcyon Veil)\nSelv om Tobias Lee gennem en årrække har skabt et stærkt renommé som dj med forbindelser til kunstnere som Lotic og M.E.S.H., er hans debutudgivelse under navnet Why Be overrumplende god. ”Snipestreet” veksler ubesværet mellem skurrende soundscapes (ledsaget af denne perfekte video) og viltert legesyg klubmusik til dunkle dansegulve. Grænseopløsende techno til de tidspunkter, hvor man ikke ved, om det er verden omkring dig eller din egen virkelighedsopfattelse, der splintres. Og uanset hvad, virker det så fristende eller skræmmende? Du kan helt sikkert ikke holde ”Snipestreet” fast længe nok til at få nogen klare svar. MA\n3. Anden Enhed: “Første Halvår” (Oede Oe/Lille Kommune)\nDet virker helt naturligt, at Andreas Pallisgaard og Michael Mørkholt i den nye duo Anden Enhed har fundet sig til rette som lige dele instrumentalister og lydproducere. Deres debutudgivelse er baseret på mødet mellem improvisation og systematisk synthesizermusik. I modsætning til Mørkholts udgivelser som Solhorn og ØØ er der i hans to nyeste projekter, Anden Enhed og Emnet, mere dynamik og fart over feltet. Det forekommer ikke som en tilfældighed, at “Første Halvår” har en spilletid på nøjagtig 33,3 minutter/2000 sekunder og udkommer i 333 eksemplarer, hvilket er det samme som de to LP’er med Mørkholts gruppe MX. Også her var titlerne sært optaget af mønstre, mængder, runde figurer og cykliske fænomener som nat og dag, sol og stjerner. Også Andreas Pallisgaard har sideløbende med et par års dvale i rockbandet Pinkunoizu bevæget sig ind i en stærk stime som medspiller og aktiv producer for bl.a. Selvhenter, Frk. Jacobsen, To\_To + Robert Turman, Frisk Frugt og Vault-101. SC\n4. Sandra Boss: “Perfekt Termisk” (BIN)\nDe syv numre på den DIEM-uddannede komponist Sandra Boss’ flotte vinyldebutudgivelse er møjsommeligt konstrueret af (nok især mis)lyde fra gamle båndoptagere, tonegeneratorer og andet udslidt udstyr. Hvislende kredsløb, prikkende statisk støj og brummende toner fortættes lige præcis nok til at udgøre korte og alligevel flydende forløb, der lyder som en på én gang forsigtig og nysgerrig afsøgning af maskinernes indre. Hist og her dukker et sporadisk beat eller antydningen af en melodi op, men mest af alt giver ”Perfekt Termisk” et indtryk af mekanik og tekniske anordninger, der lever deres egne liv, som nok kan betragtes, men ikke begribes. Og det kan få én til at tænke sit om, hvor godt forberedte vi egentlig er på at leve i en tid, hvor køleskabe, lamper, termostater og sjippetove (sic!) for enhver pris skal forbindes til internettet. MA\n5. First Flush: “Min Erindring” (Visage)\nPå det andet fuldlængdealbum, der er bandets klart mest gennemarbejdede udgivelse, aflægger First Flush en visionær og frigørende tilstandsrapport på en eksperimenterende musikscene, der normalt er så flygtig, at den er svær at komme ind på livet af. Men det kommer man til gengæld med First Flush, der genopfinder ømhed i naivisme, begrebet tempel og generelt holder tempoet lavt, hvilket ligger i forlængelse af “Lykkeven” fra debutpladen samt sideprojekter som Forgiver Forever og Rød Himmel. Når First Flush er allermest flippet, blandes vidt forskellige virkemidler fra glat vocoder-hiphop, fodboldslagsange, no wave-lyd, korharmonier og rene pianoklang til et punkt af uforståelig overdrivelse og pastiche. Men sådan må det være, når man kommer ud af scenen for ny dansk kærlighedsmusik, der gør det modsatte af at skabe en skjult autenticitet med et meget organisk lydbillede: Nemlig ved at markere musikkens virkemidler og fejllyde ved at flytte dem helt frem i produktionen. “Min Erindring” udkom på CD (!) i 200 eksemplarer. SC\n6. Slægt: “Ildsvanger (Posh Isolation) + “Beautiful and Damned” (Iron Bonehead Productions)\nAt dømme efter deres to første udgivelser og antallet af shows har Slægt haft et forrygende år. Den første LP “Ildsvanger” var på dansk og langt mere rå/upoleret i sin produktion. Men i løbet af året er line-uppet blevet udvidet til fire mand (Adam Kjær er desuden også med i Reverie og Værket) og den nylige 12-tommer EP “Beautiful and Damned” udkommer på tysk label og lyder næsten hi-fi i sammenligningen. Jens Franco har fulgt Slægt gennem året og beskriver dem således: “Der er gang i den københavnske black metal-scene. Solbrud, som er baseret i Ungdomshuset, vinder pludselig mainstreampriser. Hvem i helvede skulle dog ha’ troet det? Hvor Solbrud kører den mere episke og atmosfæriske stil, er Slægt mere over i den mere punkede og primitive form for black. Der er skåret direkte ind til benet uden noget teknisk wank. Slægt er ikke noget corpsepaint og hat & briller-band – ikke at der er noget galt med det – men ligesom Solbrud er de en seriøs gruppe med nogle interessante personlige tekster, der ikke bare hylder satan og diverse klichéer inden for genren.” SC/JF\n7. Jonas Munk: “Absorb/Fabric/Cascade” (El Paraiso)\nDa Jonas Munk debuterede som Manual omkring årtusindskiftet, var minimalisme et nøgleord inden for elektronisk musik. Det gjorde han i de følgende år oprør mod med et stadig mere storladent, højstemt udtryk. På 2015-albummet ”Absorb/Fabric/Cascade” foretog han en tilsvarende bevægelse, men med modsat fortegn. I en tid, hvor EDM-patos kan fylde et stadion, omfavnede Munk minimalismen. De tre langstrakte numre lader synths i lag-på-lag væve sig ind og ud mellem hinanden, og forandringerne sker via små, nærmest umærkelige forskydninger. Lydbilledet er køligere end vanligt og maser sig ikke på hos lytteren. Men retter man først sin opmærksomhed mod pladen, er der rig lejlighed til at dvæle og synke helt ind i en af Munks stærkeste udgivelser. MA\n8. Andreas Høegh: “Between Every Day” (Blodrøde Floder)\nPå sin debutudgivelse, “Between Every Day”, kombinerer Andreas Høegh en særdeles musikalsk ambiens med rå lyd. Uanset om melodierne hurtigt passerer forbi i enkelte strøg, eller de følger lytteren til ende i stykket, indebærer en klar genkendelighed. Jeg vil med andre ord påstå, at alle vil føle sig hjemme i Høeghs musik, såfremt de har den mindste kendskab til ambient eller, om ikke andet, kompositioner uden en traditionel start, midte og slutning – måske som resultat af Daniel Lopatins senere værker, der i høj grad har vendt en specifik (men nærmest unævnelig) fremmedgørende lyd til at være et tydeligt billede af en menneskelig verden. Denne musikalske ambiens smelter sammen med noget, der må være feltoptagelser. Disse kommer til udtryk gennem gøen og menneskelige opråb (… eller er det sang?), fodtrin i sandet, og vigtigst af alt får den rå lyd lov til at bryde frem og spille en afgørende rolle. Således opstår der en sammensmeltning mellem musik og lyd, og rummet herimellem udviskes. I adskillige tilfælde er det faktisk svært at skelne, hvorvidt der bliver gjort brug af percussion eller lyse, modulerede vokalsamples. Der er med andre ord tale om et værk, der bidrager til en fastholdelse af musik som noget grænseløst. AJ\n9. Kristian Poulsen: “Layer” (Selfreleased)\nTrancemusik for præparerede guitarer med orientalske inspirationskilder. “Improvisation er et gennemgående tema for mig. Jeg arbejder oftest med en lille forskydning af guitaren og dens ikoniske lyd, og mestendels uden at tilføje effekter fra pedaler el.lign. I stedet præparerer jeg guitaren på forskellige lavpraktiske måder. Ofte putter jeg en pind under strengene, hvilket orienterer instrumentet i rytmisk retning. Desuden flytter det hele tonespektret. Og sammen med stemning af strengene under spil og flytning af pinden under spil åbner det op for en lang række af nye muligheder og klange, der bevæger sig væk fra den klassiske guitarlyd og snarere peger i retning af f.eks. Glenn Branca, Hans Reichel eller gamelan. Her fokuserer jeg på, at musikken ikke skal lægge sig for genkendeligt op ad noget allerede eksisterende – eller at den i hvert fald, hvis det er tilfældet, forsøger at forskyde sig fra det udgangspunkt. Kort sagt, jeg ser musikken som en slags usproglig semiotisk navigation, der er relativt tilpas med ikke at blive sprogliggjort.”\n10. Tilebreaker: “Tilebreaker” (100 Records)\nInden for den seneste tid har Tilebreakers medlemmer Anders Thode, Jeppe Grønbæk og Andreas Halskov hver især beskæftiget sig med musikalske projekter med en vis popappel, men i Tilebreaker er dette aspekt lagt mere eller mindre til side til fordel for et blytungt tusmørkeudtryk, der trækker på den samme nerve, som spinder igennem bagkataloget fra grupper såsom Codeine og Red House Painters. For at sige det med andre ord lyder Tilebreaker som en altopslugende maniodepressivitet, hvor der musikalsk veksles mellem spartanske trommer og tyngende guitareffekter i forgrunden og en vokal, der fremfører alle lyriske strofer, som var de udtryk for den totale afmagt. Det er uden tvivl det mest monotone lydbillede, jeg har hørt inden for Aarhus’ grænser, men det er højst sandsynligt også på grund af denne konsekvente ensidighed, der dyrkes på bandets debut, at det trøstesløse tungsind virker så overbevisende. AJ\n11. Western Skies Motel: “Prism” (Preserved Sound)\n”Setuppet var virkelig simpelt: to mikrofoner og en guitar,” forklarede René Gonzalez Schelbeck, da undertegnede interviewede ham om albummet ”Prism”. Den enkle instrumentering gør det desto mere imponerende, hvor mangefacetteret og detaljeret hans udtryk er. De spontant komponerede numre er åbne og lader tålmodigt de gnistrende guitarmønstre finde sammen i stadig nye konstellationer. En flot og eftertænksom udforskning af guitarstrengenes potentiale. MA\n12. Yung: “These Thoughts Are Like Mandatory Chores” (Tough Love/Fat Possum)\nDet internationale gennembrud for den unge Aarhus-musiker Mikkel Silkjær Holm kom i 2015 med ep’en “These Thoughts Are Like Mandatory Chores”, der følger op på et par mindre udgivelser og fuldlængde debuten “Falter”, som dog kun var i dansk distribution, men senere udgivet internationalt som ep’en “Alter”. Det er ikke de ustandselige sammenligninger med Wipers, Ty Segall og Jay Reatard, der har gjort Yung fortjent til et gennembrud, men derimod et personligt, hyperaktivt og ukueligt output, der vækker garagerockens auticitets-credo og ganske simpelt baserer sig på glimrende sangskrivning.\nSpecial mentions i årets bedste danske udgivelser\nMarvelous Mosell LP (2015, Elektriske Plader)\nSiden 2012 har rapperen Marvelous Mosell spyttet numre ud baseret på eksplicitte/bærende samples af glemte funk- og soulklassikere; tænk George Duke, Melba Moore, Temptations, Hot Chocolate og Sister Sledge. Denne oldschool-hiphop metode har sammen med en stribe Youtube-tutorials og et karakteristisk tekstunivers gjort den danseglade elektriker Morten Sell til et mindre kultnavn. Mosells 7”- og 10”-tommere er alle blevet udsolgt på kort tid via selskabet Elektriske Plader, og derfor var denne (nu også udsolgte) LP tænkt som en opsamling med hans tidlige hits som “Catastrofical Ravage”, “Den Bedste Danser”, “Jeg Var Blevet Syg Og Ku’ Li’ Det”, “Ove Og Jens” m.fl. Når Mosell ikke har udgivet et egentligt albumværk endnu, så skyldes det for første, at Marvellous Mosell fungerer fantastisk i youtube- og singleformatet, men sikkert også at det samplede materiale udgør så stor en del af udtrykket, at man i stedet for at cleare alle rettighederne lige så godt kunne gøre musikken til en anden form for produkt – som i skrivende stund stadig kan downloades gratis på Mosell.dk. Information wants to be free! SC\nCarsten Meinert Kvartet – “To You” (1969/2015, Frederiksberg Records)\nTakket være Frederiksberg Records blev 2015 året, hvor en af Danmarks dyreste plader (at få fingrene i) endelig blev gjort fysisk tilgængelig på ny for en lidt mere håndterbar økonomisk sum penge. Carsten Meinert Kvartets legendariske hard bop og spiritual jazz-album med sværmende strejf af free jazz blev tilmed fulgt op af en unik live-genopførsel af pladen på Osramhuset. Et legendarisk jazz-album fra en ditto kvartet, der forsat står som det stærkeste bud på en dansk pendant til den mesterlige John Coltrane Quartet. MAK\nÅrets bedste internationale udgivelser 2015 (udvalgt af redaktionen)\n1. Shye Ben Tzur, Jonny Greenwood & The Rajasthan Express: “Junun” (Nonesuch)\nSammen med israelske Shye Ben Tzur og indiske The Rajasthan Express skabte Jonny fra Oxford, England (og ja, Radiohead) et sprudlende musikalsk produkt, der er lige dele tranceskabende festlighed og meditativ sjælebehandling. En overvældende realisering af musik som en fællesskabsskabende enhed og en åndelig overbygning på tværs af kultur, tradition og religion. Alt sammen i en detaljeorienteret og filmisk, storsindet produktion, der tillod åbne landskaber af sufi, bollywood, indie, electro og raga i et og samme herlige mix. I et år hvor det faktum, at verden rykker tættere og tættere sammen, på mange måder desværre blev fremstillet som noget frygtindgydende, skabte Greenwood, Ben Tzur og The Rajasthan Express et universelt kærlighedsdokument, der minder os om at musik fortsat er den korteste vej mellem mennesker. MAK\n2. Jlin: “Dark Energy” (Planet Mu)\nHvis man vil have skåret ud i pap, hvad der gør Jerrilynn Pattons debutalbum så fremragende, er videoen til højdepunktet ”Unknown Tongues” en perfekt visualisering: på én gang hektisk opklippet og sensuelt flydende, en heftigt dunkende puls og rygsøjlevridende rytmeforskydninger – og frem for alt virkelig inciterende. Som titlen viser, bunder ”Dark Energy” i et mørke og utilfredshed, men resultatet gør alt andet end at trække lytteren med ned i dyndet. Jlin sakser i trommespor fra hele verden, industriel maskinstøj, videospil og film og lykkes imponerende godt med at få det hele til at hænge sammen som et værk. MA\n3. Hieroglyphic Being & J.I.T.U. Ahn-Sahm-Buhl: “We Are Not the First” (RVNG Intl.)\nPå kanten af acid house og den eksperimenterende elektroniske scene har Jamal Moss (aka. Hieroglyphic Being) længe arbejdet med Sun Ra’s afro-futurisme og eskapisme som værktøj til at skabe en fri verden, løsrevet fra det jordiske fængsel og tættere forbundet med det intergalaktiske rum vi alle dybest svæver rundt i. Sammen med blandt andet Marshall Allen (orkesterleder af Sun Ra’s Arkestra og viderefører af Sun Ra’s åndelige budskab) og Greg Fox (Liturgy, Zs og Guardian Alien) lykkes det Moss og co. at skabe et kraftfuldt mix af eksperimenterende techno og free jazz, der genopbygger afro-futurismen som en række tonstunge og spraglede cementpiller lige midt i den osende storbys mekaniske, grå puls. Et sted mellem udforskningen af de klaustrofobiske små rum og de uendelige horisonter, landede dette albums eksperimentarium solidt lige i hjertet på P/A. MAK\n4. Ian William Craig: “Cradle For the Wanting” (Recital Program)\nSidste års ”A Turn of Breath” var strålende, og alligevel lykkedes det Craig at overgå sig selv med ”Cradle For the Wanting”. Som vanligt er hans egen klassisk trænede tenor og et mylder af tape-loops i centrum, men på ”Cradle…” er han helt konsekvent: Her er ikke andet end hans stemme i alskens gengivelser: tåget, forvrænget, skrattende, porøs, mudret, rungende. ”Cradle…” lyder som en solosangoptræden optaget i en kirke med høje hvælvinger og manipuleret af William Basinski, og den er en nærmest uudtømmelig lytteoplevelse, fordi den konstant formår at være storslået og i opløsning på én og samme tid. MA\n5. Kendrick Lamar: “To Pimp a Butterfly” (Top Dawg/Aftermath/Interscope)\n”To Pimp a Butterfly” tager alt, hvad der virkede på forgængeren, både hvad angår det musikalske og den konceptuelle struktur, og ganger det med 10. Hvor ”good kid, m.A.A.d city” prøvede at fungere som en form for selvbiografi indfanget i tidens bedste beats og med nik til fortidens helte, forsøger ”To Pimp a Butterfly” noget lignende, blot med fokus på nutidens kollektive sorte identitet i dens helhed og med musikalsk hjemmel i hele den moderne sorte musikhistorie. I denne omgang sætter Lamar alt på et bræt, og ”To Pimp a Butterfly” er en dybt personlig ’the way we live now’-analyse centreret omkring afroamerikansk identitet og med konstante tråde trukket til fortiden. LWJ\nDet er svært at spå, især om fremtiden. Men skulle man partout driste sig ud i en spådom, er det ikke utænkeligt at Kendrick Lamar i år serverede hiphoppens “Kid A”. Et kunsterisk forløsende, socio-politisk manifest, der om føje år vil blive kigget tilbage på som en “game changer”. Et værk, der nulstillede alle hidtidige bedrifter og i stedet søgte tilbage til de musikhistoriske rødder for at finde et nyt fodfæste, at lave et gigantisk afsæt ind i en ny verden fra. Således blev “To Pimp…” et sprudlende musikalsk kludetæppe, der sparkede nyt liv i hiphop med et mix af alt hvad, der ligger i hiphoppens DNA fra spirituel jazz, soul og funk til g-funk anno hiphops anden gyldne æra og den nyere Flying Lotus’sk kosmisk jazzede og progressive vibe. Alt sammen vævet sammen af Kendrick Lamars overdådige, rytmisk elastiske og altomsluttende flow, der spider det amerikanske samfund, hvor racemæssige uligheder fortsat er et kolossalt problem. MAK\n6. Robert Aiki Aubrey Lowe & Ariel Kalma: “We Know Each Other Somehow” (RVNG Intl.)\nI løbet af blot en uge skabte newage-pioneren Ariel Kalma og Robert Aiki Aubrey Lowe (Lichens, OM) dette fremragende, på én gang viltre og afdæmpede album. Indspilningerne var kommet i stand, fordi selskabet RVNG Intl. havde ført de to sammen – men lytter man til ”We Know Each Other Somehow” uden at kende historien, kan man sagtens tro, at de har spillet sammen i adskillige årtier. I rislende, meditative ambientlandskaber sammenvæver de vedholdende synthesizerlinjer med field recordings og skaber, hvad man i sandhed må kalde naturmusik. MA\n7. Julia Holter: “Have You in My Wilderness” (Domino)\nJulia Holter tog sine barokke og ambiente eksperimenter og krydsbestøvede dem med pollen (ikke coke) fra 70’ernes Los Angelses folk- og popscene, og vendte derefter snuden mod naturen, hvor hun som en anden fænomenolog med åbent sind lod naturens umiddelbarhed smelte sammen med popmusikkens udadvendte rytmik. Resultatet er et overvejende organisk, lyrisk og varmt stykke popmusik, der bevæger sig på yderkanten af genren og som i virkeligheden har lige så meget til fælles med Meredith Monk som med Fleetwood Mac og Joanna Newsom i sit kombinerede arbejde med såvel jazz og klassisk som pop og folk, og sin insisteren på at være følsom kunst, der kan mærkes, snarere end en benhård forbrugsvare. MAK\n8. Joshua Abrams: “Magnetoception” (Eremite)\nEndelig fik amerikanske Josh Abrams plads til fuldt ud at udfolde sit musikalske projekt, hvor pulserende guimbriforløb svæver sammen med evighedsdronende autoharper, tæpper af celeste, clarinet, tabla og congas på mageløs vis. Resultatet er et musikalsk hovedværk, som er et smukt og varieret værk, der tør hvile i sin egen organiske, auditive healing, som på mange måder vækker mindelser om Don Cherrys spirituelle lydverden på “Organ Music Society” i al sin jordiske magi. Kraut, new age, jazz, afro-jazz, minimalisme og ambient i en overdådig suite af feelgood åndelighed. MAK\n9. Liberez: “All Tense Now Lax” (Night School)\nDet værste ved apokalypsen er, at den kommer til at blive menneskeskabt. Det erfarede vi igen i år via John Hannons Liberez, hvis bulldozerkraftfulde, esoteriske og skræmmende menneskeskabte industrial-folk savede os midt over med rustne knivblade skærende i et til tider nærmest groovy mekanisk tempo. Et sted mellem benhård industrial, vrangvreden østlig folklore, improvisatoriske forløb på golde industri-efterladenskaber og mareridtsagtige lydkollager, der i momenter bliver ligefrem sært smukke, finder du Liberez på “All Tense Now Lax”, der må betegnes som projektets hårdeste og mest dystert afkoblede udspil til dato. MAK\n10. Helm: “Olympic Mess” (PAN)\nMetalsplinter, neonglødende synths, reallyde og andre fragmenter af liv i en eller form smelter sammen i en samling elipseformede loops, som væver ud ind af hinanden på Helms “Olympic Mess”. Et værk, der på mange måder fremstår som fragmenteret ambient og musique concrete møder hypnotisk electro og nedsmeltet dub. Som en art uroligt sitrende new-age tapet har Helm skabt et værk, der erstatter beats med komplekst sammenviklede loops, som du kan zoome ind og ud af, imens du kommer længere og længere ind i musikken og længere væk fra verden omkring dig. En hypnotisk og delvist foruligende samling musikalske understrømme, der trækker dig med ud på dybt vand. Dog uden du på nogen måde behøver frygte druknedøden. MAK\n11. EEK ft. Islam Chipsy: “Kahraba” (Nashazphone)\nTo trommeslagere plus en virtuos på synths er alt, hvad der skal til for at skabe et banebrydende og pokkers energisk take på, hvordan dansemusik anno 2015 kan lyde. Et mix af duellerende og komplimenterende rytmikker, samt Islam Chipsys unikke synthstil, hvor blandt andet en knytnæve anvendes til at lave kaskader af fortættede melodier simultant med en storm af nærmest tilfældigt placerede tone-nedsmeltning og et bidende bitcrush-inferno. Et enestående, energisk musikalsk produkt, der er lige dele new wave, egyptisk chaabi, nordafrikansk dansemusik, punk, electronica og 8-bit. Som hvis dit egyptiske bryllupsorkester har frådet Super Mario-svampe og nu er klar til at skyde festen helt afgørende afsted. MAK\n12. Aphex Twin: “Computer Controlled Acoustic Instruments Pt. 2″ (Warp)\nPå et år, hvor Aphex Twin nærmest egenhændigt lagde Soundcloud ned ved at fylde sitet op med flere hundrede arkivoptagelser, er det bemærkelsesværdigt, at der desuden blev plads til endnu en ret så mindeværdig og fremadrettet udgivelse fra Richard D. James. “Computer Controlled Acoustic Instruments pt. 2” er et frisk pust og til en vis grad endnu et stilistisk nybrud fra evigt omskiftelige Aphex Twin, der således denne gang havde et elektro-akustisk slaraffenland af manipulerede organismer tilsat funky og hiphop-agtige jungle beats, samt en til tider nærmest abstrakt og mørk art library music, at tilbyde sin dedikerede skare af fans. Inspirationen fra John Cages prepared piano-arbejde bliver dyrket fuldt ud på dette stykke sært organiske ambient electro, der på mekanisk vis arbejder sig ind i din krop og efterlader en varm summen af klokker og urværk. MAK\nÅrets bedste internationale reissues 2015 (udvalgt af redaktionen)\n1. Alejandro Jodorowsky/Don Cherry/Ronald Frangipane: “The Holy Mountain OST” (1973/2015, Finders Keepers Records)\nDet fortabte soundtrack til Alejandro Jodorowskys surrealistiske fantasyfilm er en overvældende sonisk illustration af en spirituel rejse. Musikken spænder vidt fra strubesang, esoterisk folk og spiritual jazz til underskønne klassiske mini-suiter, psych-rock med synths on top og afro-ritualistiske trommetapeter. Et eklektisk og altædende værk, der nok virker absurd i sin umættelighed, men mest af alt fremstår som en elegant rejse mellem forskellige destinationer uden et eneste bump på vejen. Musikken glider sammen i et organisk flow af lettere trippede, dybe og underskønne lommer af lyd. Som en anden Ennio Morricone beviser Jodorowsky med dette soundtrack, at skønhed, absurditet, alvor og komik sagtens kan være til stede i et og samme udtryk, uden at udtrykket fremstår selvmodsigende eller komplekst. Og som med de allerbedste soundtracks, behøver du ikke billedsiden til at få sat et visuelt udtryk på musikken. Dertil er billedsiden simpelthen på henrivende og impressionistisk vis arbejdet direkte ind i det musikalske udtryk. Et fantastisk soundtrack. Intet mindre. MAK\n2. Savant: “Artificial Dance” (1983/2015, RVNG Intl.)\nFor mig føles K. Leimers Savant-projekt som en avantgarde-version af Talking Heads og No New York. Den Seattle-baserede musikpioner slash producer laver i øvrigt stadig musik og har selv været med til at samle denne dobbelt-LP på RVNG med hidtil uudgivet materiale, som dateres tilbage til slut 70’erne og frem til midt 80’erne. Derfor er der faktisk mere tale om en compilation end et egentligt reissue. Leimer arbejdede efter ukonventionelle metoder, John Cages ‘chance operations’ og inviterede en stribe af tidens fritænkende musikere i sit studie, hvor de indgik i en form for blindfolded jam til et clicktrack, ofte på et andet instrument end deres eget. Derefter blev de grundspor loopet og forvrænget af Leimer til den uimodståelige, abrupte og uforudsigelige jamplade, som “Articial Dance” endte ud med at blive. SC\n3. Alice Coltrane “Turiya Sings” (1982/2015, B Free Records)\n“Even if those–like Transfiguration, or the heavily lauded Journey in Satchidananda–showcased Coltrane’s interests in Hinduism and the cosmos and the music thereof, none were as sedate, spiritual, vocal, and full of fear and trembling as Turiya Sings.” En anseelig del af Alice Coltranes devotional music arbejde og en hard-to-find selvudgivelse på kassettebånd fra den spirituelle musiks moder og absolutte centrum er endelig blevet gjort tilgængelig på ny. Alice Coltrane synger fredfuldt messende på en blid bund af milde og drømmende synths, imens Murray Adler står for fløjlsbløde dronere via en række delikate strygerarrangementer på et meditativt, men også progressivt album. Eksempelvis er det svært ikke at forestille sig, at Angelo Badalamenti, Cliff Martinez eller Kranky-artister som Steve Hauschildt, Windy & Carl og Tim Hecker ikke har taget notits af disse nænsomt svævende og fredfyldte ambiente synthlandskaber tilsat overjordisk vokal. Endnu et stærkt vidnesbyrd om Alice Coltranes ufattelige betydning for og helt centrale rolle i musikhistorien. MAK\n4. Mariah: “Utakata No Hibi” (1983/2015, Palto Flats)\nSjette og sidste album fra det japanske eksperimentalband, Mariah, har i en årrække levet sit eget liv i de mere obskure kroge af internettet og in real life blandt en række mere progressive DJ’s. Det er med andre ord lidt af et kult album, der så endelig i 2015 er blevet gjort bredt tilgængelig for det nysgerrige øre. Albummet er et vidunderligt spraglet og særegent mix af strømninger fra new wave, japansk synthpop, postpunk, new age, avantgarde, asiatisk folklore og sporadiske elementer af mellemøstlige tonaliteter, der flyder sammen i en fortyllet og svært dragende verden af lyd. Her bliver opklippede trommer og fremadrettede beats parret med 80’er funkguitar og marimba, imens der andre steder bliver drømt drømme som kun Brian Eno ville kunne genkende. Hvis de belgiske art-rockere og new-wave’ere fra Aksak Maboul havde en japansk kusine i 80’erne, ville denne være Mariah. MAK\n5. Wilburn Burchette: “Opens The Seven Gates Of Transcendental Consciousness” (Fifth Dimension)\nEn dragende, psykedelisk og meditativ guitar-sump med melodiske komponenter fra såvel spansk som mellemøstlig og østlig musik badet i tung reverb. Som en anden psykedelisk zen-master skaber Wilburn Burchette en række kosmisk dronende og raga-emulerende lydbilleder, der nærmest fremstår som et mørkt soundtrack udarbejdet af Ennio Morricone til en sci-fi western af David Lynch. Et sitrende meditationsbånd spækket med tranceskabende, reverbindpakkede guitarvæverier, ikke helt ulig John Fahey, men mere dystert og kosmisk omsvøbende. MAK\n6. Doug Hream Blunt: “My Name Is Doug Hream Blunt” (Luaka Bop)\nSkal man tro musiker, mysteriker og spilopmager, Dean Blunt, er han direkte efterkommer til Doug Hream Blunt. En sandhed, der nok skal tages med et gran salt, men ikke desto mindre virker ikke helt grebet ud af den blå luft. Doug Hream Blunts “My Name Is Doug Hream Blunt” er en mystisk og svimlende omgang lo-fi pop spillet med samme entusiasme som start 80’er boogie/funk, men er langt mere fortættet, simplistisk og charmerende kluntet. Her er masser af naivisme og halv-eksotiske strejf af afrikansk og caribisk musik, proto-Talking Heads art-pop eksperimenter, og sågar en art snublende Jimi Hendrix-emulering. Alt sammen pakket i en lo-fi æstetik, der ikke er fjern fra eksempelvis Ariel Pink, som bliver serveret med samme charme og sex-groove-fikserede pondus som Dam-Funk. MAK\nTags: alice coltrane, anden enhed, Andreas Høegh, aphex twin, Ariel Kalma, årsliste, Assembler, carsten meinert, Doug Hream Blunt, EEK, first flush, helm, hieroglyphic being, Ian William Craig, Jlin, Jodorowsky, jonas munk, jonny greenwood, joshua abrams, julia holter, Junun, kendrick lamar, kristian poulsen, Liberez, Mariah, Marvelous Mosell, robert a. a. lowe, Sandra Boss, Savant, Slægt, Tilebreaker, Western Skies Motel, Why Be, Wilburn Buchette, yung\nprevious post: Årets udgivelser og koncerter 2015 (musikernes lister)next post: Årets danske oddsize-udgivelser 2015 (udvalgt af redaktionen)


MuscleZone Forums • View topic - Ms.Sunshines log\nBoard index ‹ Træning: Bodybuilding og fitness ‹ Logbogen\nLog din træning, kost, kur, smart drugs - you name it, we read it!\nRe: Ms.Sunshines log\nby Ms.Sunshine » May 2nd, '15, 21:54\nvildgut wrote: Det koster 15000,- om året for et center at være medlem af det der ADD fis.\nSå vidt jeg ved kommer de stortset altid inden for arbejdstid 8-16\nVed ikke om de boller alle centrene på en gang i en by...\nNå okay, så tror jeg chefen han hellere vil undvære deres besøg end at smide 15000 hvis jeg kender ham ret. Han er noget videre fedtet til daglig når det gælder omkostninger, vedligeholdelse og indkøb men måske det kan gavne os andre for en gangs skyld i det her tilfælde\nDin vægt: 25kg\nJoined: Sep 5th, '13, 09:06\nMs.Sunshines log d.10-5\nby Ms.Sunshine » May 10th, '15, 21:40\nJeg har ikke været så flittig med min log her på det sidste, men det er nu heller ikke fordi der sker så meget udover det sædvanlige. I dag har jeg dog haft noget af en øv-dag og trænger lige til at hælde lidt ud her i min log.\nJeg havde en masse praktiske ting der skulle ordnes hvilket jeg tit har om søndagen og tænkte at jeg så ville tage til træning her til aften. Da jeg så kommer og skal gå ned til vores fælles-container vi har her i bolig-komplekset med en skraldepose kommer der en beboer ud der til tider har det vildt dårligt psykisk og er skizofren. Han havde åbenbart fået et af sine anfald og går hen og tager fat i mig og truer med at ville slå mig ihjel fordi han tror jeg har stjålet diamanter i hans have. Jeg svarede at nu måtte han altså lige tage at stoppe og forsøgte at tage det stille og roligt. Efterfølgende går den fucking idiot efter mig da jeg går hjem og efter jeg er kommet ind står han i den næste halve time bare og råber og banker på mine døre og vinduer og truer mig med det ene og andet. Politiet gad ikke at komme, de sagde jeg skulle ringe til hjemmeplejen og hjemmeplejen gad heller ikke at komme fordi de kun havde ham på deres dagvagt og ikke om aftenen og de kastede bolden tilbage på politiet igen nice. Til sidst fik jeg sneget mig bagom huset og over til genboerne hvor de så kom over og spurgte ham idioten hvad det lige var der foregik og så blev han sq bange og begyndte at tale om at det hele var en misforståelse og at han gerne ville komme med en stor undskyldning und so weiter Ja men det var jo så lige den træning der røg for jeg havde sq ikke lyst til at tage nogen steder hen efter den episode.\nMht medicin så fik jeg fat i en pakke Test P og da jeg var løbet tør for Sust i sidste uge kom uge 10 til at se sådan her ud:\n187 mg. Sust, 100 mg. Test P, 250 mg. Deca og 450 mg. Eq.\nDer er kun Test P nok til et par uger og herefter vil jeg køre Test E i stedet for.\nUge 11 er: 450 mg. Eq, 250 mg. Deca, 350 mg. Test P og 250 mg. Test E, uge 12 er den samme som uge 11.\nMs.Sunshines log d.11-5\nby Ms.Sunshine » May 11th, '15, 20:21\nNå, så fik jeg indhentet det jeg var kommet bagud med min træning. Jeg måtte tage ben i første del og ryg i anden del af træningen og der var så en halv times pause inden jeg gik i gang med anden del. Hold op hvor var jeg sulten her til aften efter alt den træning. Nu skal jeg også snart sove for det er tiltrængt da jeg har givet alt min energi i dag, men jeg har det super med at jeg fik indhentet den manglende træning fra i går.\nRe: Ms.Sunshines log d.22-5\nby Ms.Sunshine » May 22nd, '15, 22:47\nLige en kort opdatering på trods af at der ikke er så meget at opdatere Jeg er i gang med uge 13 og begynder at skære så småt ned i mængderne da jeg efter uge 16 skulle ned og cruise på omkring 200 mg Test om ugen. Her i uge 13 kører jeg 350 mg Test P, 350 mg. Test E og 350 mg. Eq\nJeg synes jeg begyndte at stalle for en 3-4 uger siden og har ikke fået så meget ud af min kur efterfølgende. Jeg skal ikke køre nogen kure foreløbigt men næste kur skal ikke vare ret meget over 8-9 uger for jeg føler ikke at min krop gider de lange kure, den går hen og falder i søvn og vænner sig for meget til doser osv. Nu vil jeg bare trappe stille og roligt ned i doser, det er den måde jeg synes det er nemmest at afslutte en kur på.\nVægten og målene er stort set uændrede siden sidste opdatering.\nMht træning er jeg inde i en periode hvor jeg skal hive godt fat i nakken på mig selv for at få trænet ordenligt igennem. Især ben-træningen går mig lidt på nerverne fordi jeg har manglet energi. For tiden kan jeg bedst lide at træne ryg eller bryst og ben er blevet min absolutte hade-træning.\nby HighDude » May 26th, '15, 06:17\nMs.Sunshine wrote: Lige en kort opdatering på trods af at der ikke er så meget at opdatere Jeg er i gang med uge 13 og begynder at skære så småt ned i mængderne da jeg efter uge 16 skulle ned og cruise på omkring 200 mg Test om ugen. Her i uge 13 kører jeg 350 mg Test P, 350 mg. Test E og 350 mg. Eq\nDe perioder har alle. Jeg skal også pt kæmpe mig afsted for at træne ben, men jeg træner altid med fuld skrald når jeg er der, og især ben bliver smadret.\nHvad skal du så nu, når kuren er ''slut'' under cruise?\nby Ms.Sunshine » May 26th, '15, 21:59\nJamen nu når jeg er færdig med kuren så vil jeg ligge og cruise på 200 måske 250 mg test om ugen i de næste 2-4 måneder.\nTror også jeg vil tjekkes hos lægen på et tidspunkt for forhøjet stofskifte da mange i min familie har det og undrer mig over hvad jeg kan slippe afsted med at spise og så til tider ligefrem tabe mig af det. Blev obs på sygdommen fordi min veninde fik konstateret det for nyligt og da jeg så læste om det på nettet fik jeg en mistanke til mig selv så jeg vil se at få bestilt en tid hos lægen til når jeg er færdig med kuren.\nMen ellers så tænker jeg mig at min næste kur skulle være en 8-9 ugers kur med noget test/tren a. Men i første omgang skal der bare cruises og glæder mig forøvrigt også til at slippe for at være konstant nåle-pude\nPs En af de gavmilde naboer kom for lidt over en uge siden med en masse weight-gainer-agtigt-drikke-tam-tam fra hjemmeplejen som det var meningen han selv skulle fedes op med. Men han kunne ikke lide dem og havde valgt at købe mad fra central-køkkenet i stedet for og så ville han give mig to kasser med de flasker i. Hver flaske indeholder 400 cal og der var nok til at jeg kunne tage en 6-7 flasker fordelt over hele dagen og det gjorde jeg sammen med mine daglige måltider. Og ved I hvad ? Efter at have kørt det show i over en uge og efter at have udryddet begge kasser så er har lille Ms. Sunshine ikke taget så meget som et kilo på, befinder mig stadig på 64,5 kg. Sidste måned blev der i over 3 uger guflet af en 500kr's kasse med alverdens chokolader og her snakker vi om at jeg stadig åd mine 5-6 måltider om dagen ved siden af og her var resultatet også nærmest det samme (tror jeg tog ca. 1-2 kilo på max.), er der nogen der vil bytte deres forbrænding med min så siger I bare til venner\nby vildgut » May 27th, '15, 08:16\nIk for noget men er cruise nødvendigt i din vægt + du er kvinde cruise er jo et værktøj til at undgå pct i korte træk.\nHar ikke læst alle posts osv. Men dine doser er over 1g EW så vidt jeg husker? Synes bare du skal overveje om du er mere ON end nødvendigt.\nMål: Til folk kalder mig et skur!\nJoined: Feb 26th, '13, 20:06\nby Ms.Sunshine » May 27th, '15, 22:43\nvildgut wrote: Ik for noget men er cruise nødvendigt i din vægt + du er kvinde cruise er jo et værktøj til at undgå pct i korte træk.\nTil dit første spørgsmål så tror jeg det er nødvendigt at køre på en lav dosis test udenfor kurerne dvs et par månder off kan godt gå men herefter bliver det seriøst problematisk, det var i hvert fald hvad jeg selv erfarede sidste gang hvor jeg var off i lidt over 4 måneder. Så denne gang prøver jeg at køre på en lav dose test for at se om det forhindrer mig i at tabe den sidste masse som jeg måtte sige farvel til i sidste off-periode.\nTil spørgsmål 2 så jo 1 g ew er da i overkanten men var sådan set ude på at afprøve mængder, mærker og virkninger i forhold til hinanden i den her kur så jeg ved hvad der virker og hvad som ikke gør fremover. Jeg har fundet ud af at min idelle dose højest sandsynligt ligger i mellemzonen. F.eks så virker 300 mg ew ikke meget og 1g ew er for meget men selve hormon-typen spiller også en rolle så jeg prøver tingene af og prøver at tage ved lære af egne erfaringer. Ja, som kvinde er man sq lidt alene mht at diskutere doser og hvad der virker og hvad som ikke gør, der er jo ikke så meget åbenhed omkring det i modsætning til ovre ved jer mænd\nby vildgut » May 28th, '15, 08:27\nDu skal bare passe på dig selv\nJeg vejer 90+kg og har aldrig været over 500mg Test EW hvis man minusser oraler.\nOg når jeg læser nogen kvinder får resultater på 5-15mg Anavar så synes jeg differencen er ret stor når du kører 1g Men hvis jeg var dig, så ville jeg kigge og deltage på UKMs women section der diskutere de, de ting eller andre boards, og tage det tilbage med til MZ\nby Ms.Sunshine » May 28th, '15, 12:14\nvildgut wrote: Du skal bare passe på dig selv\nHej vildgut, jeg skal nok passe på mig selv, så godt som man nu kan når man er Ms. Sunshine\nDet er flot at du har kunnet nøjes med kun 500 mg ew uden at lade dig friste til at afprøve større mængder, det er ikke alle der kan holde sig helt til de mængder.\nMen blandt profierne tror jeg nu ikke at de lader sig nøje med de mængder og det gælder begge køn. Har engang læst et interview med en canadisk kvindelig pro-atlet der ønskede at være anonym og her brugte hun 1 gram når hun kørte kurer op til en konkurrence. Så jeg tror ikke at alle kvinderne er lige uskyldige hvad mængder angår. He he physique og bb-kvinder ligner sq heller ikke nogen der sidder og fedter med 5-15 mg.Anavar.. come on\nJo, men jeg må se at lave en afstikker over til det board du snakkede om så jeg kan erfare lidt fra de andre kvinder derovre. He he 5-15 mg Anavar det tror jeg slet ikke at jeg ville reagere på Har kørt Anavar før men jeg skulle have 30 mg for overhovedet at kunne mærke noget og her snakker vi om at jeg i flere år forinden ikke havde rørt noget krudt overhovedet. Tror seriøst også at vi som mennesker er vidt forskelligt indrettet i forhold til hvordan vi optager medicin, sådan er det jo også med alm. medicin. F.eks så er der nogle foskellige typer smerte-lindrende medicin som min krop ikke reagerer på mens Panodil Zap virker perfekt på mig.\nMen Vildgut vil det så sige at du kører samme doser i hver kur ? Er det kun alm.Test du kører i dine kurer så ?\nby vildgut » May 28th, '15, 18:11\nDette er kun min 3 kur (cutte kur på 350mg EW Test P) og et sted regner jeg med det er den sidste xD who knows. Men har været on i ca. 16 uger på den dose. har smidt over 10-12% fedt og min FFM er steget igennem hele forløbet så jeg har gainet mulle også. Jeg er ca. 2-3kg lettere end da jeg startede tilgengæld har kost og træning aldrig spillet så max her. Så derfor er jeg overbevist om det sidste sted man skal kigge er på sine doser men mere på sin træning og kost\nJeg har simpelthen ikke nok viden til at vejlede dig med hvordan så det kan jeg ikke forsvare overfor mig selv Og jeg ved heller om det du gør er rigtigt eller forkert min mavefornemmelse siger mig bare du kører mere gear end nødvendigt.\nJeg ved ikke hvad din form men er du virkelig i samme liga som pro bb'er siden du vil kører samme mængde gear ?\nby Ms.Sunshine » May 28th, '15, 22:27\nvildgut wrote: Dette er kun min 3 kur (cutte kur på 350mg EW Test P) og et sted regner jeg med det er den sidste xD who knows. Men har været on i ca. 16 uger på den dose. har smidt over 10-12% fedt og min FFM er steget igennem hele forløbet så jeg har gainet mulle også. Jeg er ca. 2-3kg lettere end da jeg startede tilgengæld har kost og træning aldrig spillet så max her. Så derfor er jeg overbevist om det sidste sted man skal kigge er på sine doser men mere på sin træning og kost\nHe he nej jeg er amatør og ikke prof men nogen gange er man nødt til at prøve ting af for at blive klogere og det er det jeg har brugt den her kur til og jeg har så fået nogle erfaringer jeg kan arbejde videre med.\nMen forresten hvorfor er det du overvejer ikke at køre flere kure ? Dine kure virker da ret så uskyldige så du burde da ikke være bekymret med så lave doser der.\nby vildgut » May 29th, '15, 08:17\nhmm.. jeg lader mig sku nok styre af mine omgivelser alle (ikke trænede i hvert fald) synes jo jeg er stor, og generelt siger folk jeg ser massiv ud også de der løfter . Men vil arbejde mest på min form og recompe. Og lykken er sku ikke altid at være on, det komplicere tingene stortset alle i mit center claimer de er natty så det gør jeg jo også fordi de fleste forstår det ikke.\nMen bottom line jeg føler ikke jeg har behov får at blive større "kun" at få en bedre form. og mit roid eventyr vil jeg gerne så risiko frit igennem som muligt jeg har brugt Test og Anavar og havde 3 uger på wins. Jeg døjer pt med ingen skavanker eller ukontrolleret hårvækst Jeg tror bare roids forbrug længe og/eller høje doser har en pris et sted. Og jeg har intet problem med dem som vil betale den og har især respekt for dem som gør sig umage og basere det på et uddannet valg.\nDet kan også være jeg snart bliver 30 har lige 1½ år at løbe på PUHA, men jeg er ved at indtræde i gruppen af vismænd som bimmer og anonym xD\nby Ms.Sunshine » May 29th, '15, 09:59\nJo der er helt sikkert noget om det du siger men jeg kan ikke lade være at grine mht ukontrolleret hårvækst, der fangede du mig lige. Hvorfor tror du Ms.Sunshine er blevet så glad for at smøre foundation i fjæset ?\nMen bortset fra det så er det nu ikke altid at fornuften kommer med alderen, mere vil jeg ikke lige komme ind på her En eventyrer er og bliver en eventyrer, men selvfølgelig skal man heller ikke rende og save den pind over man selv sidder på.\nDu er heldig at du ikke har behov for at blive større, næsten alle jeg kender der træner drømmer altid om at blive større inklusiv mig selv, men som sagt er det et slid både trænings-mæssigt og medicinsk og det bør man nok lige huske på ind imellem.\nby AarhusUniversity » Jun 1st, '15, 21:39\nJeg ved ikke om du har set mit opslag i Loungen, men jeg søger informanter til mit speciale om motionsdoping. Som du vil kunne læse i loungen, har jeg snakket med flere herinde fra, men jeg vil meget gerne snakke med en kvinde. Vedhæftet finder du en beskrivelse af projektet.\nHvis du er interesseret eller har spørgsmål, kan du kontakte mig på telefon 61 60 63 10 eller på mail anders.vinther@post.au.dk.\n(129.55 KiB) Downloaded 124 times\nJoined: Dec 18th, '14, 09:28\nRe: Ms.Sunshines log d.2-6\nby Ms.Sunshine » Jun 2nd, '15, 11:47\nNå så har jeg godt nok lige døjet med lidt søvn-problemer i den sidste uges tid Det har nærmest været umuligt at falde i søvn om natten så jeg kom til sidst i søvn-underskud og så bliver alting bare noget lort når man ikke er udhvilet.\nHer i uge 14, 15 og 16 som er mine sidste uger i kuren er jeg begyndt at køre 291 mg. Test E og 291 mg. Eq pr.uge og håber at de mindre doser kan få mig tilbage i et normalt søvn-mønster. Jeg glæder mig til jeg skal cruise på 250 mg om ugen i de næste mange måneder for jeg kan mærke at høje doser som køres over længere tid slider på kroppen og gør mere skade end gavn og det er jo ikke meingen at det skal være sådan.\nJeg vejer stadig 64,5 kg og målene er de samme men jeg håber bare at jeg som minimum kan holde de mål i fremtiden. Når det er sagt så er jeg ikke helt tilfreds med målene når jeg ser hvad andre atleter har opnået men det kan bare ikke være anderledes lige nu og så må jeg arbejde langsigtet i stedet for.\nSelv om jeg ikke kører nogen kur fremover så vil jeg prøve at holde min log opdateret alligevel for der sker jo altid et eller andet vedr. træning, kost og hvad ved jeg og hvis folk har problemer med at finde litteratur til godnat-læsningen så kan de jo altid slå et smut forbi min log\nMs.Sunshines log d.2-6\nby Ms.Sunshine » Jun 2nd, '15, 22:36\nMin træning i dag bar præg af at være gået ned i dose. Styrke og pump var rejst syd på og det føltes ikke ligefrem opmuntrende. Det er lidt som hvis man havde pisset i bukserne og gået og nydt varmen og det er så nu det begynder at blive koldt he he Nå men jeg har jo da prøvet det her før så jeg overlever jo nok\nMs.Sunshines log d.6-6\nby Ms.Sunshine » Jun 6th, '15, 11:37\nPuha jeg kan sagtens mærke at temperaturen udenfor er steget, hold da k... hvor jeg sveder nat og dag også når jeg sidder stille og tøjet klistrer til mig, men udover det har jeg ikke noget imod sommer\nTil træningen i går fik jeg to nye øvelser gennemprøvet og fik dem til at fungere. Det er ikke altid at jeg kan få en ny øvelse til at fungere så det er super når man får den til det og den så rammer fra en ny vinkel. De nye øvelser var en skulder-øvelse og en triceps-øvelse som jeg har set nogle profer lave. Når jeg skal have nye øvelser indarbejdet kan jeg bedst lide at lave dem om aftenen hvor jeg næsten er alene i centeret så kan man stå og tage sig tid og afprøve og optage kablerne i længere tid end om dagen hvor der altid er mange der vil til kablerne.\nJeg fik også lavet en pokkers masse cardio i går hvor jeg lige havde noget ekstra energi jeg skulle af med. Der er også det med det at får jeg ikke lavet reglmæssig cardio så mister jeg simpelthen appetitten og så bliver det sværere at få måltiderne ned og så plejer jeg at tabe mig.\nI dag skal jeg træne ben og er spændt på om jeg kan køre leg-extension for det kunne jeg ikke sidste gang fordi mit venstre knæ gjorde ondt. Mine knæ har det ikke så godt perioder, det er irriterende for jeg vil jo gerne have noget ud af min ben-træning.\nby Built2last4ever » Jun 14th, '15, 10:26\nOev med dit knae....\nNice kur du fyrer af soester... satan mand. Deca og EQ - saadan!\nFoelger med igen nu saa keep it up girl.....\nby MrAnonynom » Jun 14th, '15, 20:30\nLeg extension er en dårlig øvelse for knæene. Jeg har helt droppet dem.\nDer findes masser af øvelser til at kompensere for den øvelse.\nKør samme variation bare med kabel hvis det endelig er, eller nogle lunges. Hack squat er også en fin mulighed\nEllers kør med lavere kilo, med mere fokus på TuT, og så kør det sidste set hvor du virkelig får blod i svinene.\nMs.Sunshines log d.17-6\nby Ms.Sunshine » Jun 17th, '15, 23:18\nAltid dejligt at der er nogen der gider læse min log. Så jeg vil starte med at fortælle om min ben-træning og hvordan det står til med den for tiden. Jeg har været heldig at kunne træne ben optimalt de sidste par gange hvor den virkelig har fået en skalle. Men det skal lige siges at med de til tider dårlige knæ jeg render rundt med gælder det om hele tiden at mærke efter for at det ikke skal ende galt igen. F.eks så kan jeg i ben-pres og i squat ikke gå ekstremt meget ned under 90 grader hvilket så fik "klogehovedet" (trænings-kollega) til at påstå at så kunne jeg ligeså godt lade være at køre øvelserne. Så kom der andre "til fadet" der også lige skulle sige deres mening og sådan ender det tit og ofte med at folk diskuttere og argumenterer frem og tilbage og i trænings-verdenen har folk altid forskellige holdninger til en hel del ting så jeg vælger at kører mit eget show og der er jeg altså nødt til at tage hensyn til mine knæ. Til gengæld laver jeg en anden øvelse hvor jeg kommer ned under de 90 grader men det er en liggende øvelse hvor jeg rammer ind fra siden og hvor den så ikke rammer knæene ligeså meget så jeg prøver så godt jeg kan at kompensere for mine fejl og mangler men alt skal altid være så firkantet for "klogehovedet"... håber sq ikke han læser med her. Leg-extension har jeg også fundet en løsning på der fungerer godt pt hvor jeg gør brug af en måtte i ryglænet så jeg kommer længere frem fordi jeg har for korte ben til at maskinen kan justeres korrekt og så sørger jeg for at pege lidt ud ad med knæene og så ikke køre for tungt så hellere flere gentagelser frem for skader.\nNå men ellers er jeg jo færdig med min kur og uge 16 er sluttet i dag så nu skal jeg bare cruise de næste mange måneder på 250 mg Sust pr. uge og nogle gange bytter jeg mærke til Test E. Det er nu kampen for at holde på massen begynder og der skal kæmpes kan jeg fornemme for jeg har knapt den samme mængde energi og kræfter som når jeg er on men jeg vil gøre alt hvad jeg kan for at holde den bedst mulige form.\nHer til aften har jeg trænet bryst og triceps. Triceps er mit evendelige problem Jeg kan snart 120 forskellige øvelser men jeg har problemer med at få dem til at ramme og så sagde en erfaren person til mig da jeg snakkede med ham om problemet at jeg for det første har et problem med at holde albuerne i den rigtige vinkel og dernæst så kører jeg for mange øvelser for en lille muskel-gruppe og det gør ikke noget godt så jeg skal begrænse mine øvelser men de øvelser jeg så laver skal effektueres, så det vil jeg prøve. Jeg har lige prøvet en masse nye triceps-øvelser af her til aften og dem jeg kunne få til at ramme vil jeg fremover bruge mens dem jeg ikke kunne få til at ramme bliver kasseret.\nJeg har ligget stabilt på 65 kg i nogle uger efterhånden. Min fedt-procent er for høj men jeg må indrømme at jeg spiser når jeg er sulten men det er ordenlig mad plus jeg har forsøgt mig med noget weight gainer for at se om det var noget der kunne bruges. Jeg tager ikke det med fedtprocenten så tungt lige for tiden men selvfølgelig gider jeg heller ikke at den løber løbsk men bare den er på et rimeligt niveau. Jeg synes snart der er mange folk der er totalt hysteriske med den fedt-procent og laver bulk/diæt-kure de opsnuser fra div. hjemmesider. Nogle af de kure synes jeg sq er grælle, tænk en voksen mand der træner bb hver dag måtte halvdelen af ugen kun få 1000 calorier om dagen, hold kæft det er hul i hovedet. Folk kaster sig ud i det ene sulte-projekt efter det andet og når man så siger at man synes projektet virker lidt anorektisk bliver de mest fanatiske seriøst gale på én. Tror faktisk også at der kommer flere og flere mænd med spiseforstyrrelser, tror desværre også at de er mere udsat for at få skader hvis de får så lidt at spise og samtidig giver den gas til træning.\nDet var meningen jeg ville ligge en musik-video ind med noget af det musik jeg hører når jeg træner, men jeg kan ikke helt få det til at fungere. Så hvis en af jer der læser min log kan få lagt sangen "Get the fuck up" med Yelawolf ind i min log ville jeg blive glad så kan vi sq køre "De ringer, vi spiller" som de gjorde det i radioen i gamle dage [youtube][/youtube]\nMs.Sunshines log 16-7\nby Ms.Sunshine » Jul 16th, '15, 11:55\nJeg ligger og cruiser på 250 mg Sust og mål og vægt er stor set det samme som før men jeg kan mærke at det kræver mere at udføre den samme træning som under kur. Dvs det gør ligesom mere nas at træne igennem hvor det før ikke kunne mærkes så meget men der skal kæmpes for at holde et okay niveau.\nVægten er på 66 kg og jeg føler at jeg har nemmest ved at få resultater på ryggen lige for tiden hvor imod mine arme spiller mig et pus. Dvs at jeg kan se at mine arme bliver tyndere og tyndere men når jeg så tager centimeter-målet frem og måler så er de stadig 35 cm, det er da for mystisk\nJeg må se at få tæsket de arme igennem hver gang til træning så de kan vokse lidt for jeg synes de er for tynde i forhold til resten af kroppen.\nby Built2last4ever » Jul 18th, '15, 07:21\nIkke tynde sister.... LEAN er det ord du soeger dine arme er stramme og lean.\nby Ms.Sunshine » Jul 18th, '15, 12:16\nBuilt2last4ever wrote: Ikke tynde sister.... LEAN er det ord du soeger dine arme er stramme og lean.\nHe he Built2last4ever, du er sq sød at forsøge at glatte ud for mig Jeg skal træne biceps i morgen og der skal der pines godt igennem så jeg kan få toppen tilbage på biceps igen da den har manglet de sidste par uger da biceps og triceps er blevet lidt forsømt idet der er gået for meget kaffe-klub i vores center. Dvs at vores trænings-center er gået hen og blevet vildt socialt her på det sidste og det er både godt og skidt for så skal man hele tiden skære igennem men det er også dejligt at folk spørger og snakker vedr. træning og bb. Det er altid rart at kunne hjælpe andre og nu om dage er det jo sådan at nybegynderne ikke kan få informationer uden at de skal tilknyttes en personlig coach til 1500 pr.md og det er jo ikke alle der lige har eller vil bruge penge på det.\nby Misoka » Jul 20th, '15, 08:48\nHar du prøvet at køre nogen anti østrogener?\nJoined: May 28th, '15, 18:02\nby Ms.Sunshine » Jul 20th, '15, 12:16\nMisoka wrote: Har du prøvet at køre nogen anti østrogener?\nNej det har jeg godt nok ikke for jeg har ikke særlig meget kendskab til dem, men læste engang noget med at de kan gøre det lidt sværere at gaine masse og så tænkte jeg at der ikke var nogen grund til at smide ekstra penge efter dem.\nby Misoka » Jul 20th, '15, 19:21\nSnakkede engang med en kvindelig bodybuilder der tog for at sænke sit eget østrogen niveau...\nØstrogen er jo også hovedårsagen til at kvinder har en højere fedt procent end mænd..\nTror også at Testosteron virker bedre når man kun har en vis mængde Østrogen... Det er vel måske også grunden til du ikke vejer 80kg fx.. Ser ud som om krudt virker bedre på mænd ..\nMen jeg skal ikke snakke for meget om emnet for det lyder halv farligt at prøve eliminere sit grundlæggene kønshormon..\nMen jeg tror det er en ting der er værd at undersøge inden for kvinde BB, hvis det er din hobby... Jeg ved dog ikke hvor man kan undersøge den slags.. Er der ikke nogen amerikanske kvinde BB forums??..\nDet er i hvert fald viden der er værd at prøve at erfare sig.. Kunne jo sagtens være at dine kure ville kunne have en lige så effektiv virkning som hos mænd..Igen jeg snakker bare tom snak her..FOR jeg ved intet om det...\nVærd at undersøge\nby bmw-freak » Jul 20th, '15, 20:48\nMisoka wrote: Jorh...\nDer langt flere faktore i det end det. At eliminere østrogen er ikke godt for nogen af kønene, østrogen har mange positive effekter som eks. hjælper med kolesterol tal, led væske, knogle tæthed, sex drive osv osv osv.\nby Misoka » Jul 20th, '15, 20:59\nDet rigtig nok.. Men nu snakker jeg ikke om at eliminere helt .. Mere om at sænke det... Men igen.. Det lyder fucking farligt et eller andet sted\nDet jo ikke fordi vores led, knogler, sex drive osv er værre end kvinders selvom vores Østrogen niveau ikke er lige så højt.. Spørgsmålet er selvf bare om det er "okay" at sænke niveauet hos en kvinde, og "hvor meget" forsvarligt vil være...\nIngen tvivl om man nok skal ha taget blodprøver konstant og holde øje med ens værdier for de forskellige hormoner.\nby Ms.Sunshine » Jul 23rd, '15, 11:49\nInformation på det her område er som at lede efter en nål i en høstak når man som kvinde ikke har nogle andre man kan hente erfaringer fra. Jeg har ikke økonomi til en coach og jeg tror kun man kan få den insider-viden ved f.eks at have en proffesionel coach der havde været i gamet længe. Kvinder hjælper og snakker ikke med hinanden om tingene ligesom jer han-køn gør, hos os skal vi bare holde en pæn facade og snakke om mad-opskrifter, trænings-tøj, bh-størrelser, bh-implantater, fedt-procenter og negle-manicure... AS is a forbidden subject\nSå lige nu holder jeg mig til de mærker jeg kender. Det er det enkleste og billigste indtil jeg en dag får mere viden på området. Min strategi er at bygge langsomt op ved hjælp af b&c. På den måde lærer jeg også hvilket niveau jeg skal ligge på for at holde på den masse jeg i forvejen har.\nMen hvis I andre på en eller anden måde skulle falde over information der kunne være relevant mht anti-østrogner, kurer og kvinder må I meget gerne dele jeres informationer her i min log.\nby bmw-freak » Jul 23rd, '15, 13:56\nHvis du er god til Engelsk kan jeg absolut anbefale dig at kigge på div. Facebook grupper, jeg har flere gange set kvindelige BB'ere og div. coaches snakke hormoner og dele erfaringer online og vi snakker altså kvindelige IFBB Pro'er der deler ud af erfaringer. Bla. kunne jeg se flere havde gode erfaringer med små doser Test der blev skudt hverdag, en del havde ringe erfaringer med eks. Anavar som ellers ofte anbefales til kvinder.\nby Ms.Sunshine » Jul 23rd, '15, 14:18\nTusind tak for infos bmw-freak Jeg er ikke en ørn til engelsk men heller ikke dårlig, problemet er bare at jeg ikke helt ved hvad søge-ord jeg skal vælge for at spore mig ind på de grupper. Der er fyldt med grupper på FB både lukkede og hemmelige plus almindelige, men jeg må jo bare prøve mig frem og se om jeg kan pejle mig ind. Det ville i hvert fald være rart med ekstra infos fra andre kvinder.\nby bmw-freak » Jul 23rd, '15, 17:21\nMs.Sunshine wrote: Tusind tak for infos bmw-freak Jeg er ikke en ørn til engelsk men heller ikke dårlig, problemet er bare at jeg ikke helt ved hvad søge-ord jeg skal vælge for at spore mig ind på de grupper. Der er fyldt med grupper på FB både lukkede og hemmelige plus almindelige, men jeg må jo bare prøve mig frem og se om jeg kan pejle mig ind. Det ville i hvert fald være rart med ekstra infos fra andre kvinder.\nJeg kan desværre ikke vejlede dig til grupperne da der foregår salg i nogen udenlandske grupper så det ville forkert af mig som moderator.\nby Ms.Sunshine » Jul 23rd, '15, 22:37\nNej det kan jeg godt forstå, men jeg prøver så at snuse mig frem på den ene eller anden måde, før eller siden må det vel lykkes mig at nå frem til nogen af grupperne\nby Ms.Sunshine » Jul 23rd, '15, 22:39\nby Built2last4ever » Jul 26th, '15, 03:00\nSaa..... nu vil jeg sgu vide det....\nHvordan er dit sexdrive nu du er on? Og naar du har vaeret off??\nby Ms.Sunshine » Jul 26th, '15, 23:31\nBuilt2last4ever wrote: Saa..... nu vil jeg sgu vide det....\nHe he du er da også en værre bandit, altså !\nJamen det er lidt svævende og ikke helt så nemt at forklare. Der er jo det at sige til det at så snart éns krop har været igennem flere kurer så blegner tingene en smule. Lad os sige det på den måde det bliver aldrig det samme som første gang du skyder test i kroppen, desværre. Selv efter jeg ikke tog et mg i over 4 md.'er og da jeg så gik on igen var det stadig ikke det samme som under de første to kurer Jeg husker kun alt for godt nogle små episoder fra min anden kur hvor jeg ved et mindre uheld fik skudt 400 mg Sust på en gang og jeg var kun vant til 250 mg af gangen. Ja... så skete der ting og sager lover jeg for men den dag i dag kan jeg skyde 500 mg på en gang uden at mærke synderligt meget til det. Det fortæller bare at éns krop har det med at vænne sig til tingene desværre. Og i de 4 md.'er hvor jeg gik helt off der blev tingene temmelig grå og kedelige igen og jeg gad ikke noget som helst\nNå men dengang for et par år siden hvor det gik voldsommest for sig faldt jeg over en festish på nettet som jeg har haft interesse for siden dengang. Dvs at med 250 mg. test ew så hænger jeg ikke så meget inde på de sider, kun lidt men hvis jeg kører dobbelt dosis så indrømmer jeg at jeg bruger lidt for meget tid derinde fordi behovet bliver noget større.\nFør mit bekendtskab med test var sex noget lidt trivielt noget man gjorde lidt som en pligt men indenfor de seneste år er fantasien for alvor blevet involveret og man gør det fordi man har et behov og har lyst og ikke fordi det er en sur pligt der skal overstås. Så der er nok ingen tvivl om at test hjælper på kvinder der mangler sex-lyst\nby Built2last4ever » Jul 27th, '15, 00:13\nTakker for dit uddybende svar.\nMe like a fetish too..... On or not. og dit svar gav mig jo nu endnu mere nysgerrighed.... Ha ha ha.\nHusk paa kvinder bliver mere virile og beviste (sexuelt/lyster) med alderen SAA maaske er interessen steget af helt naturlige grunde. Just saying.....\nWell.....jeg takker atter for svar.\nby Ms.Sunshine » Jul 27th, '15, 10:46\nDet var da så lidt Built2last4ever Men tro mig hormoner styrer mere end man lige regner med og der er virkelig en forskel at mærke i forhold til om jeg er on eller ej. Off er jeg ret så kedelig og har meget intelektuelle interesser og har ikke det ringeste behov bare for at sige det som det er Desuden er jeg temmelig asocial når jeg er off og orker ikke mange folk omkring mig, jeg nærmest lukker af for omverdenen. Men ved at køre en mindre dosis test som jeg gør når jeg cruiser undgår jeg alt det der med at lukke af for omverdenen og kan være social og føler mig rigtig godt tilpas og mere robust psykisk. Men det skal lige siges at det er mærker som Sust og Test E der gør noget godt for mig psykisk. Andre mærker som Anavar,D-bol og Eq gør ikke noget godt for mig psykisk, de gør mig irritabel i stedet så derfor holder jeg mig mest til de to andre mærker.\nby Hisoka » Aug 2nd, '15, 05:39\nHende her kan man snakke med omkring hendes forbrug af krudt.. Det ville vel være en start? ..\nVirker som om hun er ret åben omkring det...\nSKriv til hende inde på den her side :.. Måske kender hun andre Female BB's og kender lidt til dit og dat.. Skader vel ikke spørge\nhttps://www.reddit.com/r/steroids/comme ... _anything/\nher er hendes facebook channel https://www.youtube.com/channel/UCeI4Vw ... rid&view=0\nHun har en del videor af sig selv osv.. Ved ikke om hun er specielt stor.. Har ikke forstand på Kvinde BB som sådan.. Kræver dog en youtube konto at se det meste da hun har rimelig mange letpåklædte videor..\nInstagram : Min pik er lille og næste gang jeg bryder reglerne bliver jeg banned\nJoined: Jun 7th, '11, 15:23\nby Redmoney » Aug 3rd, '15, 20:19\nMs.Sunshine wrote: Det var da så lidt Built2last4ever Men tro mig hormoner styrer mere end man lige regner med og der er virkelig en forskel at mærke i forhold til om jeg er on eller ej. Off er jeg ret så kedelig og har meget intelektuelle interesser og har ikke det ringeste behov bare for at sige det som det er Desuden er jeg temmelig asocial når jeg er off og orker ikke mange folk omkring mig, jeg nærmest lukker af for omverdenen. Men ved at køre en mindre dosis test som jeg gør når jeg cruiser undgår jeg alt det der med at lukke af for omverdenen og kan være social og føler mig rigtig godt tilpas og mere robust psykisk. Men det skal lige siges at det er mærker som Sust og Test E der gør noget godt for mig psykisk. Andre mærker som Anavar,D-bol og Eq gør ikke noget godt for mig psykisk, de gør mig irritabel i stedet så derfor holder jeg mig mest til de to andre mærker.\nHvis du skal have krudt indenbords for og ku "fungere" normalt eller for ikke og være associal og lukke af for omverden, så er du kommet ind i en meget meget ond cirkel. Det er misbrug på højt plan .. Krudt er pisse farligt, meget mere end du lige render rundt og tror. Det er ikke for at rage ned på dig eller noget, men nærmere for at fortælle dig at du skal slå bremsen i. Du har kørt rimlig vilde doser selv hvis du var en fyr, kontra det du overhovedet har fået ud af Kurene. Jeg synes det er meget bekymrende det du har gang i, også vil du oven i hatten kører tren i din næste kur, hvis jeg læste rigtigt? Er det kun mig der håber højt i gevær ? Intet negativt, er bare tankevækkende når du kører derudaf som du gør.\nJoined: Jun 12th, '11, 19:07\nby vildgut » Aug 3rd, '15, 20:29\nLidt min pointe ala redmoney ikke for at hoppe på toget men synes han har fat i noget.\nby Ms.Sunshine » Aug 5th, '15, 12:05\nFint nok at man bekymrer sig om hinanden og jeg læser selvfølgelig alle input der kommer i min log men jeg gider ikke blive ved at forsvare mit forbrug af krudt. Det er ligesom mit liv og jeg er ikke helt uerfaren. De høje doser jeg kørte i sidste kur var på forsøgs-basis og ikke noget jeg har tænkt mig at gøre igen. Lige nu kører jeg en lav dosis test hvor jeg cruiser og går regelmæssigt til lægen og bliver tjekket.\nJa, det er rigtigt at jeg godt kunne tænke mig at køre en Tren-kur faktisk tænker jeg en Tren/Mast-kur men det ser jeg altså ikke noget problem i så længe man er forsigtig med doserne. Jeg tror helt ærligt ikke jeg er den eneste kvinde der leger med krudt men jeg ved ikke om jeg gider blive ved at føre log på mine kure fremover for jeg er træt af hele tiden at skulle forsvare hvad jeg gør og ikke gør. Jeg har tidligere på året været off i lidt over 4 måneder og kunne sagten gå off igen hvis det var jeg ville. Jeg prøver at opnå nogle resultater fordi jeg har en drøm om engang at komme på scenen men også fordi jeg godt kan lide at have en bb-trænet krop og jeg ser det ikke som et problem at bruge hjælpemidler ligesom så mange andre i branchen forøvrigt også gør.\nMåske skulle jeg bare gøre som de andre kvinder i min branche lade være at være åben omkring mit forbrug og så nøjes med at følge med i hvad der ellers sker her inde på siden. Det virker som om en del mænd har fordomme omkring kvinders forbrug af krudt.\nby vildgut » Aug 5th, '15, 12:40\nJeg har ikke noget imod kvinder kører krudt vil jeg lige pointere.\nDe fleste tråde jeg er stødt på kør kvinder doser 10x mindre end mænd for at få gode resultater.\nMange (siger ikke dig) virker til at kompensere manglende træning + kost diciplin ved at øge doser eller retfærdigører øgede doser.\nby Built2last4ever » Aug 5th, '15, 14:42\nTror i serioest at mennesker generelt er aerlige omkring deres doser... tror jeg sgu ik en dyt paa. Nu er Sunshine aerlig og derfor kan det virke chokerendehvis man skal tro paa alle de andre kvinder der paastulere de kun koerd 15 mg dit og 125 mg dat.. seriously - kan man overhovedet regne med kvinder\nAnyways... at man samligner gode resultater, set paa billeder, som har en tekst der siger "har aldrig koert mere end 100 mg" med sunshine som igen har set billeder af og som bare er aerlig, er som at sammenligne farverne groen og roed. Desuden, saa kender ingen kvinden irl og derfor skal man passe paa med at konkludere noget som helst.\nKeep you log honest and direct girl....\nby Hisoka » Aug 5th, '15, 15:23\ndoser som er 10x mindre????.. Gode resultater?\nTror sgu det er omvendt..\nRent genetisk har mænd en fordel frem for kvinder og en kvinde skal med 100% sikkerhed bruge mere krudt end en mand for at opnå det samme..\nDet svare til at man siger at en med dårlige gener skal bruge mindre krudt.. Just not true lol..\nHar prøvet sætte mig lidt ind i emnet og skrevet med lidt forskellige kvinder som er på krudt og kontaktet dem over fb..\nDer er ingen tvivl om der bliver kørt gram vis for dem som stille roligt begynder at have en ægte mandelig fysik..\nKommer helt an på hvor man vil hen.. Man kan sagtens nå sine mål på lavere doser hvis ens mål ikke er alt for stort.\nby Redmoney » Aug 5th, '15, 15:36\nJamen har du et stort problem med at men bekymre sig om dig og skriver det til dig i en rigtig go tone osv. Jamen så lad være med at logge. For mig er det sku ligemeget. Jeg et bekymret for dig, derfor jeg skrev som jeg gjorde. Du skal ikk retfærdiggøre dit forbrug eller noget, for der er intet og retfærdiggøre. Din krop og dit liv. Lækkert du har nogen mål i livet og man må tage valg, engang imellem for at nå dem. Jeg sys bare du skal tænke dig om og gas lidt ned..\nby Ms.Sunshine » Aug 5th, '15, 22:58\nFørst tak til Built2last4ever og Hisoka fordi I kan se tingene fra min side og forstår mig og selvfølgelig tak til Redmoney for hans bekymring, men tror du skal være bekymret for en stor del af os her inde og ikke kun for mig.\nOvre på BH er der så at sige ingen kvinder der tør snakke forbrug og det er jeg sikker på skyldes at det vrimler med løftede pegefingre fra mandlige sider der nedgør at kvinder bruger krudt, en af dem kaldte kvinder der krudter for snot-dumme....så hvordan f skulle kvinder få lyst til at ligge sig ud med det modsatte køn og være ærlige om hvad de går og laver.\nMht doser så kender jeg en pige der fik lavet en såkaldt begynder-kur på en af de der meget lave doser som man anbefaler til kvinder og til min overraskelse sagde den her kvinde efter noget tid at hun ikke mærkede en hujende fis til det krudt og at hun efter at have øget sin dose en pæn del nu endelig kunne mærke at hun var on. Hvilket fortæller mig at der nok er del kvinder rundt om der kører lidt højere doser end blot 15 mg. Anavar om dagen. I min nr. 2 begynder-kur som kun bestod af Anavar måtte jeg op på 30 mg om dagen for at kunne mærke noget af betydning. Og så må folk ellers gerne beskylde mig for ikke at kunne træne eller spise optimalt men ved bare at jeg rent faktisk har styr på de ting. Har trænet af flere omgange i min tilværelse og har altid læst meget om kost, medicin, træning og psykologi da disse emner altid har interesseret mig meget. Har desuden været gift med konkurrence-deltagende bb'er så tror ligesom jeg ved nok til hus-behov. Da jeg gik i gang med at træne igen her for nogle år tilbage efter en længere pause startede jeg desuden med at lave et forsøg hvor jeg ville se om jeg kunne bygge masse samtidig med at jeg gik ned i fedt-procent og hvis det ikke var fordi jeg ikke bryder mig om at hele FB kender til mit krudt-forbrug så havde jeg sq lagt fotos op som bevis-materiale. Mit forsøg dengang gav super gode resultater på kun 8 uger men mit mål har altid været at komme op i de tunge klasser og ikke noget med body fitness eller bikini da det er et nummer for piget til min personlighed og desuden synes jeg det ser super cool ud med store muskler til kvinder og det får man altså ikke uden et vist forbrug plus et betydeligt kendskab til kost og træning og en fandens masse timer og sved i trænings-lokalet.\nFor at vi kvinder skal turde være med her inde på MZ er det vigtigt at vi får lov til at være ærlige og åbne omkring vores forbrug og det er fint nok at nogen bekymrer sig men husk ikke kun at bekymre jer fordi vi er kvinder. Om man er mand eller kvinde kan være lige meget i den her sag for det er usundt for begge køn at krudte og ikke kun for kvinder.\nby Hisoka » Aug 6th, '15, 08:03\nby Ms.Sunshine » Aug 6th, '15, 10:28\nNå men lige for at opdatere lidt på min log så går det faktisk super godt med min træning lige for tiden. Jeg har længe haft et problem med at jeg har nemmest ved at komme i kontakt til den muskel-gruppe som jeg træner først i mit program hvilket har medført at den muskel-gruppe der bliver trænet til sidst ikke bliver trænet optimalt da jeg ikke føler jeg kan komme ind og få sådan rigtig fat i den. Så det jeg gør nu er at jeg bytter om på rækkefølgen fra uge til uge også selv om det så er en lille muskel-gruppe der kommer til at ligge først i programmet. Det synes jeg bare fungerer rigtig godt og jeg tror der kommer noget godt ud af det. Samtidig bytter jeg rundt på rækkefølgen af øvelserne og forsøger at huske og lære så mange øvelser at jeg ikke kører de samme øvelser i hver muskel-gruppe hver gang. Jeg kan mærke at variation i træningen spiller en stor rolle og det samme gælder calorie-indtaget i kosten så jeg kører carb-cycling men jeg sørger altid for ikke at komme i et direkte calorie-underskud da det ikke gavner når man vil bygge op. Der findes jo et hav af teorier både indenfor kost og træning så det gælder jo om at finde det som fungerer for én.\nJeg er glad for at vi nu er nogle stykker i mit trænings-center som bakker hinanden op og motiverer hinanden. Især når vi ikke har mulighed for at være på et team er det jo rart at have nogle at diskuttere kost og træning med og det føles også motiverende at træne ved siden af nogle der knokler røven ud af bukserne og virkelig brænder for det de laver.\nReturn to Logbogen


ASUS ROG BALTEUS QI | På lager | Billig\n538,40 kr. ekskl. moms\nProduktbeskrivelse ASUS ROG Balteus Qi - musemåtte\nDesignet for ASUSPRO P1; ROG Strix G GL531GU; ROG Strix G15; G17; ROG Zephyrus Duo 15 SE; ROG Zephyrus G14; M15; S15; S17; TUF Gaming A17; F15; F17; FX505DT; FX505DV; TUF505DV; VivoBook 14; 15; 17; VivoBook Flip 12 TP202NA; 14 TP401MA; X543UA; ZenBook 13; 14\nEgenskaber Qi Wireless Charging, Micro-USB ekstra kraft, USB 2.0 gennemløbsport, ASUS Aura Sync technology, anti-skridbase\nTRÅDLØS POWER LIGE VED HÅNDEN\nROG Balteus Qi gaming-musemåtten bringer brugervenlig Qi trådløs opladning til dit skrivebord. Den store lodret orienterede overflade giver masser af plads til at spille komfortabelt, mens du forsyner kompatible enheder med strøm – og den mikrostrukturerede finish er optimeret til ultrahurtig registrering. Måtten har desuden 15 Aura Sync RGB-lyszoner, der kan tilpasses individuelt efter din spillemåde og -stil.\nLæg din Qi-kompatible enhed på ladezonen, læn dig tilbage, og nyd brugervenlig trådløs opladning lige på skrivebordet. En indbygget LED-statusindikator blinker, når strømmen flyder over i enheden, så du ved, at den lader.\n*Qi-ladekablet skal være tilsluttet for at kunne bruge den trådløse ladefunktion.\n*Metalgenstande eller ting, der indeholder metal, fx mønter eller betalingskort, må ikke ligge på ladezonen.\nMed 15 RGB-lyszoner, der kan tilpasses individuelt, er ROG Balteus Qi klar til at lyse dit skrivebord op med dynamiske farver og synkronisere med eksisterende Aura Sync-udstyr, der giver dig spændende lysmuligheder. Måtten har en knap til hurtig justering af effekter og lysstyrke, så du bare kan sætte stikket i og spille med stil.\nROG Balteus Qi har en stor 320 x 370 mm lodret orienteret overflade, så du har masser af plads til at bevæge musen komfortabelt – også mens du oplader en kompatibel enhed. Den hårde overflade med høj ydeevne er mikrostruktureret for ultrahurtig registrering og er optimeret til at levere dødbringende nøjagtighed, uanset din sensor og indstillinger. Stikkene er praktisk placeret øverst til venstre for at holde kablerne af vejen.\nSTILIG SKLISIKKER GUMMIBUNN\nEn skridsikker gummibase med det flotte ROG-cybertekstdesign sørger for, at ROG Balteus Qi ligger godt fast selv under de heftigste gaming-sessioner.


Test: Når det trådløse headset kun skal formidle musik og intet andet end musik - Computerworld\nDe forholdsvist store hovedtelefoner fra Grado, giver formidabel lydgengivelse, men mangler nogle features. Logoet lyser op alt efter brug. (Foto: Grado PR)\nGrado er en af branchen mest konservative producenter af hovedtelefoner, og det skinner i den grad igennem i deres første ægte trådløse headset. På godt og ondt.\nAmerikanske Grado er mest kendt for sine pickupper og ikke mindst hovedtelefoner. Og som få har selskabet stædigt holdt fast i sine principper og tro på, hvordan god lyd skal formidles. Et godt eksempel er, at selskabet ikke producerer lukkede hovedtelefoner.\nDe er alle åbne, og argumentet er, at kun med en åben hovedtelefon formår man at producere især en god basgengivelse.\nDet er en holdning, der helt sikkert har kostet dem markedsandele. Men hatten af for at holde sig til sine principper.\nEn åben hovedtelefon er typen, hvor der er åbent i siderne, så lyden også kan komme ud (og ind), modsat dem, der er kapslet helt ind.\nDerfor er det ekstra spændende når de laver et true Wireless headset, der af indlysende årsager ikke kan være åbne.\nOg samtidig skal de være trådløse med al den teknologi det kræver. Ikke mindst indbyggede mikrochip, digital konverter og forstærker.\nDet er lidt af en mundfuld for et firma med en så analog approach. Og Grado har da også kun ét sæt trådløse hovedtelefoner på programmet. Det er et stort sæt (GW100), som sidder på hovedet.\nDerfor var det med stor overraskelse, at Grado har lanceret GT220. Kan selskabet virkelig holde fast i sine høje krav og stadig indgå alle de kompromiser et true Wireless headset trods alt giver?\nDet medfølgende lade-etui giver op til 5 fulde opladninger på hovedtelefonerne. De holder cirka 6 timer pr opladning. (Foto: © Jonathan Grado / Jonathan Grado)\nFørste øjekast på GT220 sættet er helt traditionelt - du får et lade etui og deri de to hovedtelefoner.\nForrest de obligatoriske dioder, der fortæller aktuel batteritilstand eller opladnings ditto. Det hele er fint lavet, men ikke med den finesse du finder i et sæt pristilsvarende fra for eksempel JBL, Sennheiser eller Jabra.\nVi taler her den meget konkurrenceprægede prisklasse omkring de 2000 kroner. Overfladen af både etui og hovedtelefoner har ikke den nærmest silke agtige overflade førnævnte modeller har.\nDe ser faktisk lidt billige ud.\nI øret opleves Grado lidt store. De sidder heldigvis godt fast og du føler ikke, at de vil falde ud.\nDer er de obligatoriske adaptere med og her kunne alle, der prøvede dem, finde et sæt, så de sad godt i øret.\nMen størrelsen er et problem i den forstand, at du lettere kommer til at ramme dem, når du skal rette på brillen, sætte tophuen eller andet.\nDe opleves ikke store, når du bare går med dem. Størrelsen er dog endnu et lydargument fra Grado folkene fra Brooklyn, New York. De kan levere bedre lyd med mere fyldig bas med en fysisk større enhed.\nParringen er ligetil og tager under et minut. Du "slipper" også for en app, hvor du kan justere lyd og andre features.\nDu kan tappe på siden af telefonen og du kan starte/stoppe musikken eller modtage opkald. Du kan stemmestyre enheden, du får Bluetooth, seks timers batteritid (36 timer via lade etui).\nAltså alt det du forventer og det fungerer fint, som det også bør når prisen er omkring små 2.300 kroner.\nLyden i din ende er god under samtaler, mens støjundertrykkelse af vind kunne være bedre - det er tydeligt for dem i den anden ende af "røret" så at sige.\nMen det er netop her at Grado viser, at de holder fast i deres lydprincipper. For der er ingen overflødigheder og heller ikke anti støj funktion.\nDen er ikke sparet væk - den er udeladt med vilje.\nFilosofien er, at anti støj-funktion ødelægger reproduktionen af musikken. Og det er der faktisk noget om.\nDet er tydeligt at høre på andre headset: jo mere du skruer op for støj reduktionen, jo mindre klar og klangrig bliver lyden. Og det har Grado taget konsekvensen af.\nOg uanset hvor irriterende det måtte være når du sidder i et larmende fly eller i toget på vej til job, så tager vi hatten af, for at stå ved sine overbevisning.\nHovedtelefonen giver alt andet lige dog noget dæmpning rent mekanisk, da de jo fungerer lidt som en øreprop. Men den manglende støjreduktion kan bestemt mærkes.\nSammenlignet med konkurrenter som for eksempel Jabra Elite 7 Pro er både hovedtelefon og lade etui nærmest dobbelt så stort.\nIngen anti støj funktion\nLidt fysisk store\nLidt stort lade etui\nMangler giver lyd i top klasse\nDerfor: Skal du vælge Grado er det fordi, du har det bedste streaming abonnement og sætter lydkvalitet over alt andet. For i prisklassen leverer de et lydbillede som ingen andre omkring 2000 kroner kommer i nærheden af.\nVi taler her ikke om antallet af detaljer eller hvor dyb bassen er. Det kan pristilsvarende fra JBL og Sennheiser sagtens klare lige så godt.\nDet er naturligheden i måden musikken formidles på, der er unik. GT220 har en ekstremt naturlig klang, er åbne, klare og leverer musikken på en måde, så du glemmer at lytte efter om bas eller diskant er god.\nDu omsluttes af musikken på en måde, som er betagende. Du får en oplevelse af at være på første række, mens du er på de billigere pladser med konkurrenterne.\nDet uanset om du lytter til Metallica, Bach eller Adele. Musikformidlingen er i særklasse. Intet mindre og med de briller på, er de enestående.\nOm lydkvaliteten så er manglerne værd er op til den enkelte. Her løfter vi dog på hatten for, at et firma i så konkurrencepræget et marked, ikke bøjer sig for tidens krav, hvis det betyder at man skal gå på kompromis med sin overbevisning!\nVores anbefaling, hvis budgettet tillader det, er en både- og løsning: Grado når du har fred og tid til fordybelse i musikken, og et andet sæt når du er på farten.\nDet er bogstaveligt talt prisen for at være kompromisløs og vælge feinsmeckere løsningen fra Grado.\nLæs også: Test: Bowers & Wilkins PI7 er rigtigt rigtigt gode - og dyre - høretelefoner


Af fysioterapeut Pia Ramdal Kristensen\nAlle fysioterapeuter på RCT har i år fået endnu et redskab til den fysioterapeutiske rygsæk, da alle er blevet certificerede NADA-udøvere.\nFormål med NADA\nNADA står for National Acupuncture Detoxification Association Denmark og består af fem øreakupunkturpunkter. Formålet med NADA-metoden er at øge effekten af den primære behandling, som hos os er behandling hos psykolog, socialrådgiver og fysioterapeut. Metoden kan anvendes i akutte krise- og katastrofesituationer samt give lindring og dæmpe stress.\nNADA er et redskab, der skaber kontakt til vores eget selvberoligende system og hjælper os til at ændre vores vaner. NADA skaber grundlag for refleksion og gør os bevidste om vores livsførelse ved at aktivere det selvberoligende system. NADA er et redskab, der kan hjælpe os med at finde indre ro og balance.\nUdvikling af NADA\nNADA blev udviklet som et gruppebehandlingstilbud i 1970-erne af psykiater Michael Smith og overlæge Richard Taft på Lincoln Hospital i New York som et alternativ til substitutionsbehandling med metadon. Ud over den gode effekt som abstinensbehandling, opdagede man, at klienterne blev mere harmoniske og mentalt samlede. De blev roligere, sov bedre, var mindre angste og aggressionsniveauet faldet markant. Desuden blev klienternes hukommelse bedre, og de fik større udbytte af den primære behandling.\nOg det er netop det, vi gerne vil opnå for vores patienter hos RCT.\nVores erfaringer i praksis\nVi har nu efterhånden afprøvet NADA i et års tid, og har oplevet, at når først patienterne er kommet over angsten for at få 5 nåle stukket i ørene, er der rigtig god effekt.\nEt eksempel: En kvindelig patient er efter køreturen ind til RCT så anspændt i kroppen, stresset og grådlabil, at det næsten er umuligt at komme igennem med den fysioterapeutiske behandling. Patienten tilbydes NADA og bliver, efter nålene er sat, lejret i en sensitstol i 45 minutter. De første gange falder hun i søvn med nålene i ørene, og hun opleves efterfølgende som smilende, rolig og mindre stresset. Patienten vælger efterfølgende, at møde ind 1 time før hendes behandling starter, så hun kan nå at få NADA inden behandlingen. Et andet eksempel er en mandlig patient, som er virkelig fysisk dårlig med konstante kroniske smerter og hovedpine samtidig med, at han er præget af sine PTSD-symptomer. Efter behandling med NADA opleves patienten mere samlet, så han kan koncentrere sig om en samtale, og fysisk mærker han, at hans hovedpine letter i ½ times tid. Efter endt behandling hos RCT, er patienten fortsat med NADA hos et lokalt værested 2 dage i ugen.\nØnsker i fremtiden\nIndtil nu har vi kun kunnet tilbyde NADA i individuel behandling, men vi har et ønske om at udbygge vores tilbud til at blive gruppebaseret, så flere af vores patienter kan få glæde af tilbuddet. Det er noget vi vil arbejde på i 2020.


3 Afdelingsbestyrelse Affald Altaner Deres navne kan ses på det omdelte informationsbrev. Se i øvrigt under beboerdemokrati. Se også afdelingens hjemmeside Køkkenaffald afleveres i de opstillede molokker (Poser skal være lukkede). Storskrald, jern og metal afleveres i containergården Henrik Gerners Gade (Afd. 8). Har du større ting, som skal køres væk, f. eks. møbler, papkasser og lignende, kan du lave en aftale med varmemesteren. Der er molok til køkkenaffald. Af hensyn til afdelingens ydre fremtræden, skal altanerne holdes rene/ryddelige og må ikke benyttes til opbevaring af affald, gamle møbler og lignende. Beboeraktiviteter Oplysninger om særlige beboeraktiviteter bliver sat op på opslagstavlerne i opgangene. Beboerdemokrati Beboerdemokrati er en særlig ting, som er kendetegnende for de almene boligorganisationer. Gennem beboermødet/beboermøderne vælges bl.a. medlemmer til afdelingsbestyrelsen, hver for 2 år af gangen. Afdelingsbestyrelsesmedlemmerne er beboernes tillidsrepræsentanter, og deres opgaver er at varetage beboernes interesser i det daglige, sammen med varmemester og administration. Det er beboerne, der godkender budgettet, vedligeholdelsesniveauet, fornyelser og forbedringer i afdelingen. Beboerne kan stille forslag til afdelingsmøderne, hvis der er noget, de ønsker at ændre. Så mød op og vær med til at sætte dit præg på din afdeling! Boremaskiner m.v. Bus Boremaskine kan lånes hos varmemesteren. Nærmeste busforbindelser er max 300 m væk. Se ruter og køreplaner på 3\n4 Forsikring Afdelingen har glas- og sanitetsforsikring samt en bygningsforsikring, der dækker skader på bygningerne og faste dele, men ikke dit indbo. Det anbefales derfor stærkt, at du tegner en indbo/familieforsikring, da den dækker skader på dit indbo, genhusning etc. Fælleshus/selskabslokale Afdelingen har eget fælleshus. Fælleshuset udlejes gennem varmemester. Se priser m.v. på afdelingens hjemmeside Himmerland Husdyr Administrationen ligger Rendsburggade 22, 9000 Aalborg Åbningstider: Mandag - onsdag kl Torsdag kl Fredag kl Telefontid på : Mandag - onsdag kl Torsdag kl Fredag kl ellers via på Det er ikke tilladt at holde husdyr i afdelingen. Husorden Husordenen er vedtaget på afdelingsmødet og kan kun ændres her. Det er de fælles regler, som gør det lettere at omgås hinanden i dagligdagen. Læs den derfor grundigt og gem den til evt. senere brug. Indkøb Nærmeste indkøbsmulighed er m væk. 4\n5 Klager Hvis du føler dig generet af dine medbeboere, og ikke selv kan løse problemerne ved at snakke med dem, skal evt. klager afleveres skriftligt til afdelingsbestyrelsen. Levering af el Musik Pr. 1. april 2016 skal du selv vælge el-leverandør. Hvis du som ny beboer ikke vælger en leverandør, vil der ikke være el i din lejlighed, når du flytter ind. Så som ny beboer husk at vælge el-leverandør, inden du flytter ind. Tidligere havde man et forsyningspligtselskab, der leverede strøm til alle, der ikke havde foretaget et aktivt valg af el-leverandør. Den pligt er pr. 1. april 2016 ophørt. Se el-leverandører på I husordenen er fastsat nogle tidspunkter, hvor det er okay at spille musik, dog at det sker under hensyntagen til sine naboer. Parkering Parkering af personbiler og motorcykler skal altid finde sted på de offentlige parkeringspladser. Rettigheder og pligter Råderet I lejekontrakten står hvad man har ret til og pligt til, det er bl.a. at overholde de fælles regler, der er vedtaget i afdelingens husorden. Råderetten er beboerens ret til at forbedre og forandre sin bolig indvendigt for egne midler. Der er ret vide rammer, for hvad der kan laves. Du skal ansøge Himmerland inden, du går i gang med arbejdet. Råderetten er ikke en del af den almindelige vedligeholdelse. 5\n6 Skader Hvis du ser eller gør skade på din bolig eller andre steder i afdelingen skal du hurtigst muligt rette henvendelse til varmemesteren, så det kan blive udbedret. Er det en uopsættelig skade, f. eks. Indtrængende vand, utæt vandrør eller skader efter brand, hærværk og indbrud, skal du ringe til SSG A/S på tlf , som pr. 1. juli 2013 har overtaget opgaven. Sker der skader på dine egne ting, skal du rette henvendelse til dit eget forsikringsselskab. Skole/børnehave Afdelingen ligger i Vesterkæret skoledistrikt. Skolen ligger ca. 400 m væk. Nærmeste institution er ca. 700 m væk. Skur/kælderrum Der er til hvert lejemål et kælderrum/loftrum., hvor møbler og andet kan opbevares. Der må ikke opbevares kemikalier o. lign. der kan være til fare for afdelingen og dens beboere. Spareråd Syn Det er faktisk nemt at spare både på el, vand og varme: Brug sparepærer i stedet for traditionelle og undgå standby forbruget. For hver varmegrad du skruer op over de anbefalede 21 grader stiger dit varmeforbrug med 5-6 %. Kort efter du flytter ind, vil der være et indflytningssyn. Det foretages af varmemesteren. Her kan I sammen gennemgå boligen, og det er en god ide at få skrevet de ting ned, som du evt. gerne vil have lavet/er utilfreds med. Du har 14 dage fra lejemålets begyndelse til at aflevere en mangelliste. Når du engang måske vil flytte og siger dit lejemål op, vil der være et fraflytningssyn. Inden da skal boligen være rengjort og tømt. Hvordan udfaldet bliver, kommer an på hvordan du har brugt boligen, mens du har boet der. 6\n7 Tv-signal Afdelingen får sit tv-signal fra AN-TV. Udluftning Vand Varme Sørg for rigelig udluftning i din bolig, helst 3 gange hver dag, så undgår du fugtskader. Luft ud 5-6 minutter af gangen. Det er ikke nødvendigt at slukke for radiatoren, når det ikke er længere tid. Afdelingen får sit vand fra Kongshøj Kildeplads og vandet har en hårdhed på ca. 12,9 dh. Varmemester Der anbefales en rumtemperatur på 21 grader. Temperaturen bør ikke være under 14 grader nogen steder i boligen for at undgå fugtskader. Den bedste varme opnås ved at åbne alle radiatorer i det givne rum. Afdelingens varmemester er: Jan Kjeldsen Steen Billesgade 15 st. th Aalborg Varmemesterens kontortid er alle hverdage kl , og han kan kontaktes på kontoret eller v. h. a. ovenstående kontaktoplysninger. Ved uopsættelig skade: SSG A/S: Vaskeri og vask Afdelingen har fællesvaskeri. Du betaler din vask ved at bruge dit vaskekort. Beløbet bliver så opkrævet via næste husleje. Vaskeriet befinder sig i kælderen. Er du i tvivl, kan du altid spørge varmemesteren. 7\n8 Vedligeholdelse Afdelingen har A-ordning: Det betyder, at Himmerland sørger for en normalistandsættelse med nødvendig hvidtning, maling og tapetsering af vægge og lofter inden du flytter ind. Du skal selv betale for vedligeholdelse af dit lejemål, mens du bor der. Når du fraflytter, skal du betale for at dit lejemål kan istandsættes, sådan som du modtog det. Himmerland overtager dog gradvist denne udgift, med 1 % pr. måned, du bor i lejemålet. Se i øvrigt vedligeholdelsesreglementet. Afdelingen har ikke egne komfurer eller køleskabe, og har dermed heller ikke ansvar eller vedligeholdelses-pligten over de ting, som den nye lejer evt. overtager efter den forrige. Vedligeholdelsesreglement Vedligeholdelsesreglementet er din hjælp til at de ting, du skal vedligeholde, bliver udført håndværksmæssigt korrekt. Læs det derfor grundigt igennem og gem det til senere brug. Øvrige oplysninger Har du andre spørgsmål kan varmemesteren oftest besvare dem. Ellers er du velkommen til at rette henvendelse til afdelingsbestyrelsen eller Himmerlands administration. 8